

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 31/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 644/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6Ρ24ΩΨΑ-ΖΧΕ | **«Γνωμοδότηση του Δημοτικού Συμβουλίου σχετικά με μεταβολές  σχολικών μονάδων πρωτοβάθμιας εκπαίδευσης σχολικού έτους 2019-2020»** |

Στην Άρτα σήμερα την εικοστή ογδόη (28η) του μηνός Νοεμβρίου του έτους 2018 ημέρα Τετάρτη και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 28493/23-11-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Καραγεώργος Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Λιόντος Νικόλαος | 1. Σφήκας Δημήτριος 2. Κουτρούμπα Άννα-Μαρία 3. Κοτσαρίνης Μιχαήλ 4. Λιλής Γεώργιος 5. Γραμματικού-Παπατσίμπα Θεανώ 6. Βλάχος Μιχαήλ 7. Βασιλάκη-Μητρογιώργου Βικτωρία 8. Κιτσαντά Ευαγγελίτσα 9. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη 7. Ζυγουβέλης Παναγιώτης 8. Παπαλέξης Ιωάννης | 1. Βλάρας Γρηγόριος 2. Κατσαντούλα Αναστασία 3. Παπακίτσος Στέφανος 4. Παπαιωάννου Κωνσταντίνος 5. Μπαλάγκας Γεώργιος 6. Παπάζογλου Χαράλαμπος 7. Πετανίτης Δημήτριος |

Στη συνεδρίαση παραβρέθηκαν οι Πρόεδροιτων Τοπικών Κοινοτήτων Καλογερικού Κορωνησίας και Ροδαυγής οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για τη συζήτηση 12 εκτάκτων θεμάτων τα οποία θα συζητηθούν μετά την συζήτηση των τακτικών θεμάτων.

Η κα Βασιλάκη, η κα Κιτσαντά και ο κ. Ξυλογιάννης αποχώρησαν μετά την συζήτηση των τακτικών θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 13ο τακτικό  θέμα της ημερήσιας διάταξης «Γνωμοδότηση του Δημοτικού Συμβουλίου σχετικά με μεταβολές  σχολικών μονάδων Δευτεροβάθμιας εκπαίδευσης σχολικού έτους 2019-2020» έδωσε το λόγο στον Αντιδήμαρχο Παιδείας κ. Σφήκα, ο οποίος ανέφερε:

Σύμφωνα με την Υπ’ Αριθμ. **170505/ΓΔ4/12-10-2018 εγκύκλιο του ΥΠ.Π.Ε.Θ. με θέμα: «Μεταβολές σχολικών μονάδων Πρωτοβάθμιας και Δευτεροβάθμιας Εκπαίδευσης για το σχ. έτος 2019-2020»**, και το σχετικό έγγραφο με **Αριθμ .Πρωτ 7038/29-10-2017 της Δ/ΝΣΗΣ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ Ν. ΑΡΤΑΣ προτείνεται**:τις εξής μεταβολές στα Δημοτικά Σχολεία και Νηπιαγωγεία της Π.Ε. Άρτας για το σχολικό έτος 2019-20:

**Α’ ΔΗΜΟΤΙΚΑ – Προαγωγές**

1) Προτείνεται η προαγωγή του **7ου Δημοτικού Σχολείου Άρτας (9040106)** από **12/θέσιο σε 13/θέσιο.**

Η υφιστάμενη οργανικότητα είναι 12/θέσιο και η προτεινόμενη 13/θέσιο. Το τρέχον σχολικό έτος λειτουργεί με 14 τμήματα. Το υφιστάμενο μαθητικό δυναμικό είναι 297 μαθητές /τριες και το προβλεπόμενο για το σχολικό έτος 2019-20, θα είναι περίπου 320 μαθητές/τριες. Η ανωτέρω σχολική μονάδα είναι νεοανεγερθείσα και διαθέτει ήδη τις απαιτούμενες κτηριακές υποδομές με άρτιες και εξοπλισμένες αίθουσες διδασκαλίας για την προαγωγή του. Επίσης βρίσκεται σε μια πυκνοκατοικημένη περιοχή της πόλης και ο αριθμός των φοιτούντων μαθητών/τριών βαίνει κάθε χρόνο αυξανόμενος.

2) Προτείνεται επίσης να αρθεί η ΑΝΑΣΤΟΛΗ ΛΕΙΤΟΥΡΓΕΙΑΣ των Νηπιαγωγείων Ροδαυγής και Κεραματών και να λειτουργήσουν εκ νέου για το σχολικό έτος 2019-20

Κατόπιν του ανώτερο καλείται το Δ.Σ του Δήμου Αρταίων να γνωμοδοτήσει σχετικά

Προτείνουμε στο Δημοτικό Συμβούλιο να γνωμοδοτήσει θετικά.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010  και την εισήγηση

**ΓΝΩΜΟΔΟΤΕΙ   ΟΜΟΦΩΝΑ**

Α. Συνηγορεί με την εισήγηση της Δ/νσης **ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ Ν. ΑΡΤΑΣ** για τις μεταβολές των σχολικών μονάδων Πρωτοβάθμιας Εκπαίδευσης για το σχολικό έτος 2019-2020, στο Δήμο Αρταίων ως εξής:

**Α.** Η προαγωγή του **7ου Δημοτικού Σχολείου Άρτας (9040106)** από **12/θέσιο σε 13/θέσιο.**

Η υφιστάμενη οργανικότητα είναι 12/θέσιο και η προτεινόμενη 13/θέσιο. Το τρέχον σχολικό έτος λειτουργεί με 14 τμήματα. Το υφιστάμενο μαθητικό δυναμικό είναι 297 μαθητές /τριες και το προβλεπόμενο για το σχολικό έτος 2019-20, θα είναι περίπου 320 μαθητές/τριες. Η ανωτέρω σχολική μονάδα είναι νεοανεγερθείσα και διαθέτει ήδη τις απαιτούμενες κτηριακές υποδομές με άρτιες και εξοπλισμένες αίθουσες διδασκαλίας για την προαγωγή του. Επίσης βρίσκεται σε μια πυκνοκατοικημένη περιοχή της πόλης και ο αριθμός των φοιτούντων μαθητών/τριών βαίνει κάθε χρόνο αυξανόμενος.

Β. Να αρθεί η ΑΝΑΣΤΟΛΗ ΛΕΙΤΟΥΡΓΕΙΑΣ των Νηπιαγωγείων Ροδαυγής και Κεραματών και να λειτουργήσουν εκ νέου για το σχολικό έτος 2019-20

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.644/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*